Riigimetsa Majandamise Keskus	15.02.2023 nr 7-1/684	
rmk@rmk.ee 

Vahastu küla Mustametsa kinnistu
detailplaneeringu täiendav avalik väljapanek

Anname teada, et Kuusalu Vallavolikogu 08.veebruari 2023 otsusega nr 10 võeti vastu Teie naaberkinnistu Vahastu küla Mustametsa kinnistu (35203:001:0014)  detailplaneering. Detailplaneeringu avaliku väljapaneku materjalidega saab tutvuda Kuusalu valla kodulehel aadressil https://www.kuusalu.ee/et/planeeringute-teated-2023, Kuusalu vallamajas kohapeal ja avalik väljapanek kestab 01.märtsist 2023 kuni 31.märtsini 2023.a. Eelpool nimetatud aja jooksul on võimalik esitada kirjalikult Kuusalu vallavalitsusele vastuväiteid ja ettepanekuid planeeritava osas edastades need aadressile vallavalitsus@kuusalu.ee.
Detailplaneeringuga  tehakse  ettepanek  9,35  ha  suurusest hoonestatud kinnistust kahe elamumaa sihtotstarbega maaüksuse (suurustega 1,1 ha ja 1,3 ha) ning transpordimaa sihtotstarbega maaüksuse (256 m2) eraldamiseks. Detailplaneeringuga on määratud elamukruntidele  ehitusõigused  elamute  ning  abihoonete  rajamiseks.  Ülejäänud,  hoonestatud maaüksuse (suurusega 6,9 ha) osas ehitusõiguseid ei muudeta ega täpsustata: uute hoonete rajamine on vajadusel võimalik edaspidi projekteerimistingimuste alusel.  
 
Vastavalt üldplaneeringule  asub  planeeritav  ala  haja-asustuses  osaliselt  nn  valgel  alal  ja  osaliselt vabaõhuürituste  reservmaal.  Valge  ala  üldplaneeringu  kaardil  tähendab,  et  antud  aladel maakasutuse sihtotstarve ei muutu ja selle muutmist tulevikus ei piirata. Ka pole nendele aladele ette nähtud suuremaid ja eraldi käsitlemist väärivaid kitsendusi ega piiranguid (kehtivad piirangud tulenevad seadustest ja on eelkõige kaitsevööndid - näiteks puurkaevu kaitsetsoon). Varasematel aastatel on kinnistu omanike eestvedamisel korraldatud alal avalikke üritusi, kuid kinnistu omanik ei  soovi  antud  tegevusega  jätkata  ning  on  avaldanud  soovi  üldplaneeringu  muutmiseks vabaõhuürituste reservala osas. Vastavalt üldplaneeringule tuleb koostada detailplaneering, kui soovitakse  ehituskrunti, mis on väiksem kui 1,5 ha. Juurdepääs planeeritavale alale on tagatud avalikus kasutuses oleva Vahastu-Mustametsa maanteelt, olemasolevalt mahasõidult. Planeeringu ala  sisene  juurdepääs  on  tagatud  kavandatud  transpordimaa  sihtotstarbega  maaüksuselt. Detailplaneering  on  kooskõlastatud lähteülesandes  ettenähtud  isikutega.  Detailplaneering  on üldplaneeringut muutev kavandatava maakasutuse otstarbe osas.
 
Vastavalt planeerimisseaduse § 142 lõikele 4 on vallavalitsus edastanud Mustametsa kinnistu detailplaneeringu Rahandusministeeriumile täiendava koostöö vajaduse määramiseks. Rahandusministeeriumi poolt on määratud täiendav kooskõlastuse vajadus Keskkonnaametiga. Keskkonnaameti poolt on antud kooskõlastus märkustega.  Esitatud märkuste osas on detailplaneeringu lahendust korrigeeritud ning materjale täpsustatud. 
 
Lisainfo tel 606 6379 või e-post kadi.raudla@kuusalu.ee 

Lugupidamisega

(allkirjastatud digitaalselt)

Terje Kraanvelt
vallavanem

Maris Kirsimaa 6000 857